# **J E G Y Z Ő K Ö N Y V**

**Készült**: Litér Község Önkormányzata Képviselő-testületének **2021. november 10-én 20.05 órai** kezdettel megtartott **nyilvános** üléséről.

**Az ülés helye:** Községháza tanácsterem

**Jelen vannak:** Varga Mihály polgármester

 Szőnyegh Imre György alpolgármester

Heffler Gáboné képviselő

Kondics István képviselő

Lukáts Gábor Ákos képviselő

###### Meghívottként jelen voltak:

##  Bencze Éva jegyző

 Némethyné Brand Júlia pü.csop.vez.

 Kovács Zsuzsa ig.főea.

 Horváthné Németh Erzsébet pü tag

Varga Mihály polgármester

Tisztelettel köszöntöm a képviselő-testület tagjait. Megállapítom, hogy a képviselő-testület határozatképes, a megválasztott képviselőkből 5 fő megjelent. Auerbach János és Dr Gyurika István Gábor képviselő urak távolmaradást jeleztek.

A jegyzőkönyv vezetésére Kovács Zsuzsa köztisztviselőt, a jegyzőkönyv hitelesítésére Lukáts Gábor Ákos és Szőnyegh Imre György képviselő urakat kérem fel.

Megkérdezem a képviselő-testületet, hogy a napirendi pontokkal kapcsolatosan van-e valakinek hozzászólása észrevétele, javaslata?

Amennyiben nincs javaslat, kérem a képviselő-testületet kézfeltartással, szavazzon, aki a napirendi pontokkal egyetért.

*A képviselő-testület 5 igen szavazattal egyetért.*

**NAPIRENDI JAVASLAT**

**1.) KEHOP 2. 1. 11.** **pályázati felhívás,** **víziközmű hálózatok átalakítására, hatékonyság növelő fejlesztésére, víziközmű rendszerek állapotfelmérésére**

*Előadó: Varga Mihály polgármester*

**2.)** **Használt munkagép beszerzése**

*Előadó: Varga Mihály polgármester*

###### N a p i r e n d t á r g y a l á s a

**1.) KEHOP 2. 1. 11.** **pályázati felhívás,** **víziközmű hálózatok átalakítására, hatékonyság növelő fejlesztésére, víziközmű rendszerek állapotfelmérésére**

*Előadó: Varga Mihály polgármester*

Varga Mihály polgármester

Magyarország kormánya által, 2021. júniusában kiírásra került a KEHOP 2. 1. 11. pályázati felhívás, víziközmű hálózatok átalakítására, hatékonyság növelő fejlesztésére, víziközmű rendszerek állapotfelmérésére.

A pályázat 2. számú célterülete a víziközmű hálózatok hatékonyságnövelő fejlesztéseire nyújt támogatást. Ez a célterület az, amire települési önkormányzatok és önkormányzati tulajdonú víziközmű szolgáltatók, jelen esetben a Bakonykarszt Zrt, illetve ezek konzorciuma pályázhat.

A pénzügyi bizottsági ülésen részletesen tárgyaltunk a napirendi pontról. Felkérem a bizottság elnökét, ismertesse javaslatukat.

Lukáts Gábor Ákos Pénzügyi Gazdasági és Településfejlesztési Bizottság elnöke

A pénzügyi bizottság tárgyalta a naprendi pontot. Javaslata, Litér Község Önkormányzata Képviselő-testület fele, hogy az idegen víz feltárására egy árajánlatot kérjünk a Bakonykarszt Zrt.-től, november 22-i határidővel, valamint Polgármester Úr kérje fel Sóly önkormányzatát a mérőóra megvizsgálására a Bakonykarszt Zrt-vel közösen, amennyiben szükséges akkor intézkedjenek annak cseréjéről, illetve megjavításáról.

Továbbá a Pénzügyi, Gazdasági és Településfejlesztési Bizottság nem javasolja elfogadásra Litér Község Önkormányzata Képviselő-testület fele a KEHOP 2.1.11. pályázati felhívás, víziközmű hálózatok átalakítására, hatékonyság növelő fejlesztésre, víziközmű rendszerek állapotfelmérése pályázathoz való csatlakozást, mivel az önkormányzat teljes tartalék keret felhasználásával tudnánk vállalni az önrészt, ez pedig a gazdálkodás stabilitását veszélyeztetné.

Varga Mihály polgármester

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki a pénzügyi bizottság javaslatával egyetért.

*A képviselő-testület 5 igen szavazattal egyetért.*

**Litér Község Önkormányzat Képviselő-testületének**

**152/2021. (XI.10.) Lkt. határozata**

Litér Község Önkormányzatának képviselő-testülete arról döntött, hogyaz idegen víz feltárására egy árajánlatot kér a Bakonykarszt Zrt.-től, november 22-i határidővel, valamint Polgármester Úr kérje fel Sóly önkormányzatát a mérőóra megvizsgálására a Bakonykarszt Zrt-vel közösen, amennyiben szükséges akkor intézkedjenek annak cseréjéről, illetve megjavításáról.

A Képviselő-testület megbízza a Polgármestert a szükséges intézkedések megtételével.

Határidő: azonnal

Felelős: Varga Mihály polgármester

**Litér Község Önkormányzat Képviselő-testületének**

**153/2021. (XI.10.) Lkt. határozata**

Litér Község Önkormányzatának képviselő-testülete a KEHOP 2.1.11. pályázati felhívás, víziközmű hálózatok átalakítására, hatékonyság növelő fejlesztésre, víziközmű rendszerek állapotfelmérése Bakonykarszt Zrt.-vel közös konzorciumi pályázathoz nem csatlakozik, mivel az önkormányzati pályázati önrész fedezete nem áll rendelkezésre.

A Nemzeti Fejlesztési Programiroda Nonprofit Kft., valamint a Bakonykarszt Zrt. -vel történt idegen víz felmérése után 2022. március 31-ig dönt az önálló pályázat benyújtásáról.

A Képviselő-testület megbízza a Polgármestert a szükséges intézkedések megtételével.

Határidő: azonnal

Felelős: Varga Mihály polgármester

**2.) Használt munkagép beszerzése**

*Előadó: Varga Mihály polgármester*

Varga Mihály polgármester

Felkérem a bizottság elnökét, hogy szíveskedjen a pénzügyi bizottság döntését ismertetni.

Lukáts Gábor Ákos Pénzügyi Gazdasági és Településfejlesztési Bizottság elnöke

Pénzügyi bizottsági ülésen részletesen megvizsgáltuk, ezért a Pénzügyi bizottság azokkal, amik elénk jöttek adatok, illetve gép típusok alapján azt javasolja, hogy a település karbantartás, és település rendezéséhez kommunális gépet vásároljunk, amihez rézsű kasza, valamint homlokrakodó tartozik.

Bognár Gyöngyi

Nem fér bele, csak a rézsű kasza.

Bencze Éva jegyző

Akkor kommunális gép kiírására a pénzügyi bizottsági ülésen meghatározott paraméterekkel, azaz 52 LE gép, csak a részükaszával?

Lukáts Gábor Ákos Pénzügyi Gazdasági és Településfejlesztési Bizottság elnöke

Igen, és ha úgy alakul jövőre lehet bővíteni.

Bencze Éva jegyző

Tolólap, és villa se megy hozzá?

Bognár Gyöngyi

Nem, a pénzügyi ülésen kiszámoltuk, így nem fér bele.

Lukáts Gábor Ákos képviselő

Igen, így jön ki a 21 millió forint. Van-e kérdés, hozzászólás?

A pénzügyi bizottsági ülésen eléggé kiveséztük, hogy az elmúlt 11 hónapban volt rá időnk, de nem valósult meg. Ahhoz, hogy ne bukjuk el a pályázatot, most kell megvalósítani. A most rendelkezésre álló adatok alapján a Pénzügyi bizottság ezt a javaslatot hozta.

Varga Mihály polgármester

Jó, akkor mondom. Én nem támogatom a pénzügyi bizottság javaslatát mivel kommunális gépet kívánnak beszerezni, viszont a kormány munkagépre adta a támogatást. Tehát ezért nem támogatom, nehogy elveszítsük a pénzt.

Aki egyetért a pénzügyi bizottság javaslatával kézfeltartással erősítse meg.

*A képviselő-testület 3 igen 1 tartózkodás és 1 ellene szavazattal egyetért.*

***Hangzavar a teremben.***

**Litér Község Önkormányzat Képviselő-testületének**

**154/2021. (XI.10.) Lkt. határozata**

Litér Község Önkormányzatának képviselő-testülete arról határozott, hogy a Pénzügyi Gazdasági és Településfejlesztési Bizottság 38/2021. (XI.10.) Pü határozatában foglaltak szerint kommunális gépet vásárol.

A Képviselő-testület megbízza a Polgármestert a szükséges intézkedések megtételével.

Határidő: azonnal

Felelős: Varga Mihály polgármester

Varga Mihály polgármester

Van-e még kérdés, hozzászólás? Amennyiben nincs, a képviselő-testület ülését bezárom.

Varga Mihály polgármester a képviselő-testületi ülést 20:30 órakor lezárta.

 Varga Mihály Bencze Éva

 polgármester jegyző

Jegyzőkönyv hitelesítők:

 Lukáts Gábor Ákos Szőnyegh Imre György

 képviselő képviselő